Farg'ona hokimining oyog'i yerdan uzilganmi? 
Shuhrat G'aniyev kim? Bugungi O'zbekistonda hokimlarga e'tibor kuchli. Chunki islohotlar samarasi ko'p jihatdan mana shu lavozimda kim o'tirganiga bog'liq. 
FARG'ONA — Hokim bo'lishidan oldin Amerikaga safar qilgan amaldor okean ortidan qanday taassurotlar va bilim bilan qaytgan? Hokimlik bugungi O’zbekistonda nimani anglatadi? So’nggi yillarda bu vazifa va uning mohiyati qanchalik o’zgardi? Islohotlar jarayonida iqtisodiy erkinlik va iqtisodiy taraqqiyot birlamchi masalalar, deydi G’aniyev. Davlatchilik, siyosat va mafkura haqida G’aniyev kimdan o’rgangan? “Demokratiya tarafdoriman”, - deydi hokim. G’aniyev Prezident Mirziyoyevga yaqin, uning azaliy, sodiq safdoshi deyishadi. Bu haqiqatga qanchalik yaqin? Hokim nima uchun "so’kag’on", "qahri qattiq", "jahldor", "qo’pol" siyosatchi? So’z qudrati deganda Shuhrat G’aniyev nimani tushunadi? Mamlakat nufuzini belgilashdi o’zining roli haqida nima deydi? Quyoshqondan chiqib ketish G’aniyev uchun nima? Kechirim so’rash-chi? Oshkoralik, erkinlik, haqqoniylikni hokim qanday talqin qiladi? G’aniyev ijtimoiy tarmoqlarga jiddiy qaraydimi? OAVgachi? Hokim uni tanqid qilganlarga nima deydi? Farg’ona haqida, G’aniyev nazarida, dunyo nimalarni bilmaydi? Ekstremizm va terrorizm tahdidi Farg'ona vodiysida qanchalik rost? Hokim O’zbekiston tashqi siyosati va xalqaro aloqalarida qanday rol o’ynab kelmoqda? Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.